
BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU



Vă înaintăm, alăturat, Raportul la proiectul de Lege pentru aprobarea Ordonanţei Guvernului nr.69/2001 privind ratificarea Protocolului din 3 iunie 1999 pentru modificarea Convenţiei privind transporturile internaţionale feroviare (COTIF) semnată la Berna la 9 mai 1980, (Protocolul 1999), semnat la Vilnius la 3 iunie 1999, transmis Comisiei pentru industrii şi servicii pentru dezbatere şi avizare în fond, cu adresa nr.540 din 27 septembrie 2001.



La întocmirea raportului s-a ţinut seama de avizele transmise de:

· Consiliul Legislativ;

· Comisia pentru buget, finanţe şi bănci;

· Comisia juridică, de disciplină şi imunităţi.

În raport de obiectul şi conţinutul său, proiectul de lege face parte din categoria legilor ordinare.



PREŞEDINTE,                                           SECRETAR,

                      István Antal                                              Aurelia Vasile          

RAPORT

asupra proiectului de Lege pentru aprobarea Ordonanţei Guvernului nr.69/2001 privind ratificarea Protocolului din 3 iunie 1999 pentru modificarea Convenţiei privind transporturile internaţionale feroviare (COTIF) semnată la Berna la 9 mai 1980, (Protocolul 1999), 

semnat la Vilnius la 3 iunie 1999



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată pentru avizare şi dezbatere în fond cu proiectul de Lege pentru aprobarea Ordonanţei Guvernului nr.69/2001 privind ratificarea Protocolului din 3 iunie 1999 pentru modificarea Convenţiei privind transporturile internaţionale feroviare (COTIF) semnată la Berna la 9 mai 1980, (Protocolul 1999), semnat la Vilnius la 3 iunie 1999, trimis cu adresa nr.540 din 27 septembrie 2001.



Proiectul de lege a fost adoptat de Senat în forma prezentată de Guvern, în şedinţa din 20 septembrie 2001.

Proiectul de lege are drept scop adoptarea unor amendamente propuse de Organizaţia Interguvernamentală pentru transporturile internaţionale feroviare la Convenţia privind transporturile internaţionale feroviare în vederea armonizării acestei convenţii cu prevederile Directivei Consiliului Comunităţii Europene nr.440/91/CEE.

Această directivă se referă la dezvoltarea căilor ferate comunitare, în vederea întăririi şi dezvoltării sectorului feroviar prin uniformizarea regimurilor de drept, reducerea dificultăţilor la punctele de trecere a frontierei, stabilirea unor proceduri uniforme pentru admiterea tehnică a materialului feroviar destinat utilizării în traficul internaţional feroviar.



În conformitate cu prevederile art.60 din Regulamentul Camerei Deputaţilor, Comisia pentru industrii şi servicii a examinat proiectul de lege în şedinţa din 9 octombrie 2001 şi a hotărât, cu majoritate de voturi, avizarea favorabilă a proiectului de lege în forma adoptată de Senat, cu eliminarea din articolul unic de aprobare a ordonanţei a prevederii privind abilitarea Guvernului de a emite ordonanţe.


În raport de obiectul şi conţinutul său, proiectul de lege face parte din categoria legilor ordinare.



PREŞEDINTE,                                           SECRETAR,

                      István Antal                                              Aurelia Vasile

Expert,

Daniel Bădina

